Diari Oficial de la Generalitat Valenciana


Sumari del DOGV 7303, del 25-06-2014 (2014/5933)

RESOLUCIÓ de 20 de juny de 2014, del director general de la Joventut i de l'Institut Valencià de la Joventut.Generalitat Jove, per la qual es resol la convocatòria de beques per a la realització de cursos d'anglés durant l'any 2014 per a jóvens residents a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7303

Data del DOGV
:   25-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/5933


Data del document
:   20-06-2014

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juny de 2014, del director general de la Joventut i de l'Institut Valencià de la Joventut.Generalitat Jove, per la qual es resol la convocatòria de beques per a la realització de cursos d'anglés durant l'any 2014 per a jóvens residents a la Comunitat Valenciana. [2014/5933]  
I) Per l'Orde 4/2014, de 3 d'abril, de la Conselleria de Benestar Social, publicada en el Diari Oficial de la Comunitat Valenciana número 7249, de 7 d'abril de 2014, es van convocar beques per a la realització de cursos d'anglés durant l'any 2014 per a jóvens residents a la Comunitat Valenciana.  
II. De conformitat amb el que estableix la base octava de l'orde indicada, la comissió avaluadora va procedir a l'estudi i la valoració de les sol·licituds presentades i, posteriorment, a l'elevació de la corresponent proposta al director general de la Joventut i de l'IVAJ.GVA.JOVE, en compliment del que disposa la base abans indicada.  
D'acord amb aquesta proposta, en ús de les facultats que em confereixen el punt tercer i la disposició final primera de l'Orde 4/2014, de 3 d'abril, de la Conselleria de Benestar Social, en relació amb l'article 10 de la Llei 18/2010, de 30 de desembre, de la Generalitat, de Joventut de la Comunitat Valenciana, resolc:  
  
Primer  
Adjudicar les beques per a la realització de cursos d'anglés durant l'any 2014, als sol·licitants que figuren en l'annex I.  
Els adjudicataris hauran de donar compliment en temps i forma a tot el que s'estableix en les bases, presentant la comunicació escrita a què fa referència el punt 1.1 de la base desena de la convocatòria en el model que s'adjunta com a annex II i el justificant d'haver efectuat el pagament de 50 euros en concepte de reserva del curs.  
  
Segon  
Denegar les sol·licituds que figuren en l'annex III, pels motius que s'hi indiquen.  
  
Tercer  
Tindre per desistides de la seua sol·licitud a les persones incloses en l'annex IV, per les causes que s'indiquen en cada cas.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant del director general de la Joventut i de l'IVAJ.GVA JOVE, en el termini d'un mes comptador a partir de l'endemà de la seua notificació o, directament, un recurs contenciós administratiu davant dels jutjats contenciosos administratius competents, en el termini de dos mesos comptadors a partir de l'endemà de la seua notificació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.  
  
València, 20 de juny de 2014.- El director general de la Joventut i de l'IVAJ.GVA JOVE: Marcos Sanchis Fernández.